૧૨મી જૂન જેમ ગુજરાત માટે નિર્ણાયક હતાં. અલાહાબાદ હાઇકોર્ટે એક ચુકાદો આપીને શ્રીમતી ઈન્દિરા ગાંધીની લોકસભાની ચૂંટણીને ગેરલાયક ઠેરવી હતી, એ પછીના બરોબર તેરમા દિવસે ૨૫મી જૂને તેમણે દેશમાં આંતરિક કટોકટી (ઈમર્જન્સી) જાહેર કરી હતી. ગણતરીના કલાકોમાં આખો દેશ કારાવાસ બની ગયેલો. 'મીસા'ના કાયદા હેઠળ જેપી, મોરારજીભાઇ, અટલબિહારી વાજપેયી, અડવાણી સહિતના અગ્રણીઓ સર્વોદયી અને આરએસએસ કાર્યકરો, વિવિધ રાજકીય પક્ષોના નેતાઓ કારાવાસમાં ધકેલાઇ ગયા હતા. પ્રિ-સેન્સરશીપ લદાઇ ગઇ અખબારોના મોંએ ડૂચા દેવાઇ ગયા હતા. કોઇને ત્યારે ભાગ્યે જ ખબર હશે કે ૧૯૭૭માં, ચૂંટણી યોજાશે અને 'ગુજરાત મોડલ' દેશ આખાને દોરશે.